અમદાવાદ: ડેડિયાપાડા અને ખેડબ્રહ્મા નજીક બનેલા વાહન અકસ્માતના બે બનાવમાં ત્રણ યુવાનોના ઘટનાસ્થળે જ કમકમાટીભર્યાં મોત નિપજ્યા હોવાનું જાણવા મળે છે. ડેડિયાપાડા રોડ પર ઘાટોલી ગામના સર્કલ પાસેથી પુરઝડપે પસાર થઈ રહેલા કન્ટેનરે બાઈકને અડફેટે લેતાં બાઈક પર જઈ રહેલા ચંદુભાઈ રામસિંહ વસાવા અને સુનીલકુમાર વસાવા નામના બંને યુવાનોના ગંભીર ઈજાઓ થવાના કારણે ઘટનાસ્થળે જ મોત થયા હતા.